《上滩》
清代·何士循

送人不断青山青，舟行如马江流澄。舵师辨水苦未能，轰然地轴翻雷霆。

船尾一呼船首应，一篙齐以一肩撑。乱篙刺水水欲腾，乱石抵篙如相争。

一夫跃入推以肱，十夫齐跃声𥔀。或扛以木牵以縆，直似洪钟撞寸莛。

气急声嘶力不胜，上滩乃如天难升。四山日落烟冥冥，江风吹过鱼龙腥。

有客兀坐如枯僧，为言舵师舟且停。诘朝辨水重扬舲，舵师无语双目瞪，篷底荧荧明寒镫。

作者简介：何士循，字勉之，息县人。光绪庚寅进士，官乐清知县。有《𧪩庐诗钞》。